Alisa Freyndlix

Alisa Brunovna Freyndlix (; ) — Sovet və Rusiya teatr və kino aktrisası, müğənni. SSRİ xalq artisti (1981). K. S. Stanislavski adına RSFSR Dövlət mükafatı laureatı (1976), Rusiya Federasiyasının üçqat Dövlət mükafatı laureatı (1996, 2001, 2008), Rusiya Hökumət mükafatı lauretı (2010), Sankt-Peterburq şəhərinin fəxri vətəndaşı (2001).

 Həyatı 
Alisa Freyndlix 8 dekabr 1934-cü ildə Leninqradda anadan olmuşdur. Onun atası alman mənşəli Bruno Freyndlix aktyor olmuşdur. Buna görə də Alisanın teatrla maraqlanması o qədər də təəccüblü deyildi. Məktəbdə oxuduğu dövrlərdə Alisa Freyndlix dram dərnəyinə getmişdir. 1953-cü ildə 239 nömrəli Leninqrad məktəbini bitirdikdən sonra Alisa Freyndlix Leninqrad teatr institutuna daxil olur.

1957-ci ildə institut təhsilini başa vuran gənc Alisanı Vera Komissarjevskaya adına Leninqrad teatr truppasına qəbul edirlər. Az sonra Freyndlix kinoda öz debütünü edir. Bu debüt 1958-ci ildə Vladimir Vengerovun çəkdiyi "Şəhər işıqlarını yandırır" filmində gerçəkləşmişdi. Ümumiyyətlə Alisa Freyndlixin kinoda ifa etdiyi ilk rollar o qədər də nəzərə çarpan böyük rollar deyildi.

Alisa Freyndlix 1961-ci ildə Lensovet teatrının truppasına gəlir. Burada o, əsas və teatrın aparıcı aktrisalarından birinə çevrilir. O, artıq Uilyam Şekspirin, Aleksey Aruzovun, Leonid Zorinin, Bertolt Brextin, Bernard Şounun pyeslərində rollar almağa başlamışdı.

Alisa Freyndlix tezliklə bu teatrın bədii rəhbəri İqor Vladimirovla ailə qurur. Bu nikahdan onların Varvara adlı qızları dünyaya gəlmişdir.

A. Freyndlix 1983-cü ildən M. Qorki adına Böyük Dram teatrında (hazırda Georgi Tovstonoqovun adını daşıyır) fəaliyyət göstərmişdir.

Alisa Brunovna Freyndlix 1965-ci ildə RSFSR-in əməkdar, 1971-ci ildə isə xalq artisti fəxri adlarına layiq görülmüşdür.

2015-ci ilin dekabrında Oleq Basilaşvili ilə birgə Tovstonoqov adına Rusiya Böyük Teatrının qastrol səfəri çərçivəsində Bakıya gəlmiş və Azərbaycan Dövlət Rus Dram Teatrının səhnəsində "Dayının yuxusu" adlı tamaşa ilə çıxış etmişdilər.

 Ailə şəcərəsi 
Alisanın nənəsi milliyyətcə alman olub. Onun ailəsi hələ II Yekaterina zamanından Rusiyada məskunlaşıb. Orada Peterburq yaxınlığında şüşə-mərmər zavodu açmış və alman mütəxəssislər dəvət etmişlər. Alisa Freyndlixin ulu babası Şimali Almaniyadan gəlib. Babasının əmisi oğulları imperator sarayında çalışıblar. Milliyyətcə alman olsa da, anasının təkidilə sənədlərində rus kimi qeyd olunub. Beləliklə, onların nəsli gələcəkdə alman kimi sürgün olunmaq təhlükəsindən qurtulub.

 Filmoqrafiya 
İl Azərbaycanca adı  Orijinal adı  Rol1955  Bitməyən əhvalat    epizod1956  İstedadlar və pərəstişkarlar    epizod1957  Ölməz mahnı    gimnaziya tələbəsi1958  Şəhər işıqlarını yandırır    Zina Piçikova1959  Təzə evlənənlər haqqında povest    Qalya1961  Zolaqlı reys    Şuleykinin köməkçisi1964  Fro    Nataşa Bukova1965  Birinci müştəri    Tanya1965  Diş həkiminin macəraları    Maşa1966  12 stul    Adamyeyən Elloçka1966  Üç gombul    Suok (bir neçə səhnədə səsləndirmə)1967  Onun adı Robertdir    mahnı ifa edən1968  Şəhər və mahnı    müğənni1968  Sevmək    Anya1969  Vals    Marusya1969  Dünən, bu gün və həmişə    müttəhimin arvadı1969  Ailə səadəti    Anna Semyonovna Kapitonova1969  Möhkəm soyuqlar    ana (səsləndirmə)1970  Dəmir qapının sirri    Lüsya Rıjkova1972  Mənim həyatım    Kleopatra1973  Vəzifə icraçısı    Yevgeniya Sineqraç1973  Vera məhəlləsinin melodiyaları    Alisa Akvamarinskaya1974  Anna və Komandor    Anna1974  Həsir papaq    baronessa de Şampinyi1974  Canvermə    Vırubova1976  Hər zaman mənimlə…    Tanya İlyina1976  Noxud dənəsi üzərindəki şahzadə qız    kraliça1976  Mavi küçük    küçük (səsləndirmə)1977  İşdə məhəbbət macərası    Lüdmila Prokofyevna Kalugina1977  Yaddaş qatarı    səsləndirmə1978  D’Artanyan və üç muşketyor    Avstriyalı Anna1978  Köhnə dəbli komediya    Lidiya Vasilyevna Jerber1978  Səhvlər komediyası    Liz (səsləndirmə)1979  Stalker    Stalkerin arvadı1980  Sergey İvanoviç təqaüdə çıxır    Sergey İvanoviçin qızı1980  Üç il    Polina Rassudina1980  Ayrılanlar    səsləndirmə1981  Təhlükəli yaş dövrü    Liliya İvanovna Rodimseva1981  Əlverişsiz hava üçün təşəkkür    mahnı oxuyan1982  İki səs    Yekaterina1982  Beşinci onluq    Yekaterina Aleksandrovna Yoloçkina1983  Sarıbülbüllər üçün qəfəs    Olesyanın anası1984  Qəddar romans    Xarita İqnatyevna Oqudalova1984  Uğur    Zinaida Nikolayevna Arsenyeva1985  Adi ölüm…    Praskovya Fyodorovna1986  Bağışla    Yelizaveta Andreyevna1986  Qar kraliçasının sirri    Qar kraliçası1987  Atlanbac    Marqarita Vasilyevna Kudryavseva1988  Serafima Qlükinanın yeknəsəq və bayram günləri    Serafima Qlükina1989  Sonuncu ehtiraslı aşiq    hər 3 qadın rolu1992  Muşketyorlar iyirmi il sonra    Avstriyalı Anna1993  Kraliça Annanın sirri, yaxud Muşketyorlar otuz il sonra    Avstriyalı Anna1994  Moskvaətrafı axşamlar    İrina Dmitriyevna1994  Ov   1995  Özgəyə tövbə   2002  Qadın məntiqi    Olqa Petrovna Tumanova2002  Qadın məntiqi 2    Olqa Petrovna Tumanova2003  Qadın məntiqi 3    Olqa Petrovna Tumanova2004  Qadın məntiqi 4    Olqa Petrovna Tumanova2004  Yuxarı Maslovkada    Anna Borisovna2006  Qadın məntiqi 5    Olqa Petrovna Tumanova2008  Vasilyev adası    Anna İqnatyevna2008  İlğım    Pulxeriya İvanovna Tovstoqubixa2009  Bir yarım otaq, yaxud Vətənə incə səyahət    Brodskinin anası2009  Muşketyorların qayıdışı, yaxud Kardinal Mazarininin xəzinəsi    Avstriyalı Anna2014  Bayağı üzük    Esfir Mixaylovna Şapiro2014  Martanın yolu    Mariya Mixaylovna2017  Böyük    Qalina Mixaylovna Beleskaya

 İstinadlar 

 Xarici keçidlər 

 Alisa Freyndlix bio at Lifeactor.ru

Kateqoriya:SSRİ aktrisaları
Kateqoriya:Rusiya aktrisaları
Kateqoriya:SSRİ müğənniləri
Kateqoriya:Rusiya müğənniləri
Kateqoriya:Sankt-Peterburqda doğulanlar
Kateqoriya:SSRİ xalq artistləri
Kateqoriya:RSFSR xalq artistləri
Kateqoriya:Rusiyanın "Dostluq" ordeni ilə təltif edilənlər
Kateqoriya:SSRİ-nin "Qırmızı əmək bayrağı" ordeni ilə təltif edilənlər
Kateqoriya:Rusiya Dövlət Səhnə Sənəti İnstitutunun məzunları
Kateqoriya:"Qızıl maska" mükafatı laureatları
Kateqoriya:Qızıl Qartal mükafatı laureatları
Kateqoriya:Rusiya uzunömürlüləri
Kateqoriya:XX əsr aktrisaları